ડોના એક સારી ઓડિસી નૃત્યાંગના છે અને આ વાત સૌરવના ઘરવાળાને પસંદ ન હતી, આમપણ બંને પરિવારવાળાઓને પોતાના વર્ચસ્વ અને સ્ટેટસને લઇને ઘણા બધા પ્રોબ્લમ હતા પરંતુ પરિવારવાળાના ઝઘડાથી દૂર સૌરવ-ડોના કિશોરવસ્થામાં જ એકબીજાના ગાઢ મિત્રો બની ગયા હતા. સૌરવ ગાંગુલી અને ડોનાની સ્કૂલ અલગ-અલગ હતી એટલા માટે સૌરવ ગાંગુલી પોતાના ઘરવાળાઓથી ખોટું બોલીને ડોનાની એક ઝલક મેળવવા માટે તેની સ્કૂલની રિશેષના સમયે ગેટ પર પહોંચી જતા હતા તો ડોના સંતાઇને સૌરવ ગાંગુલીની ક્રિકેટ મેચ જોયા કરતી હતી.